Pielikums

Cēsu novada domes

20.04.2023.lēmumam Nr.159

APSTIPRINĀTS

Ar Cēsu novada domes

20.04.2023.lēmumu Nr.159

**NOLIKUMS**

Cēsīs, Cēsu novadā

2023. gada 20.aprīlī Nr.134

**Konkursa “Par skaistāko Cēsu novada dārzu un sakoptāko teritoriju”**

**nolikums**

1. **Vispārīgie jautājumi**
	1. Nolikums paredz Cēsu novada pašvaldības konkursa “Par skaistāko Cēsu novada dārzu un sakoptāko teritoriju”, (turpmāk – Konkurss) organizēšanas un norises kārtību, kā arī uzvarētāju godināšanu.
	2. Konkursu organizē un vada Cēsu novada pašvaldība.
	3. Konkursa norises laiks: konkursa pieteikumu iesniegšanas termiņš no 1.jūnija līdz 1.jūlijam. Saņemto pieteikumu apkopošanas un izvērtēšanas termiņš attiecīgā gada 31.augusts.
	4. Konkursa izvērtēšanai tiek izveidota komisija, kuras sastāvu ar rīkojumu apstiprina Cēsu novada pašvaldības izpilddirektors (turpmāk – komisija). Komisija rīkojas saskaņā ar šo nolikumu. Komisija savā darbībā ievēro spēkā esošo normatīvo aktu prasības.
	5. Konkurss tiek rīkots vienu reizi gadā;
2. **Konkursa mērķis**
	1. Apzināt Cēsu novada skaistākos dārzus un sakoptākos īpašumus.
	2. Veicināt Cēsu novada teritorijas sakoptību un attīstību.
	3. Rosināt Cēsu novada iedzīvotāju, uzņēmēju aktivitāti un līdzdalību savas darba un dzīves vietas sakopšanā un kultūrvides veidošanā.
	4. Popularizēt Konkursa uzvarētāju pieredzi un sasniegumus, atspoguļojot plašsaziņas līdzekļos, publicējot konkursa norises gaitu un rezultātus.
3. **Konkursa norise**
	1. Pieteikumus konkursam var iesniegt fiziskas un juridiskas personas, norādot objekta adresi, īpašnieku, kontakttālruni, kā arī pieteicēja vārdu, uzvārdu/nosaukumu, kontakttālruni. Pieteikumu var iesniegt rakstiski, telefoniski vai elektroniski;
	2. Pieteikumu iesniegšanas vieta: Valsts un pašvaldības vienotie klientu apkalpošanas centri.
	3. Konkursa komisija izvērtē saņemtos pieteikumus, apseko konkursam pieteiktos dārzus un teritorijas.
	4. Katrs komisijas loceklis pretendentus vērtē pēc sekojošiem kritērijiem, katru no tiem vērtējot 0-5 punktu sistēmā:
		1. Tīrība un kārtība īpašumā;
		2. Teritorijas zonējums, telpiskais plānojums, tā atbilstība funkcijai;
		3. Augu stādījumi, to kompozīcija, ekoloģiskā saderība, augu veselīgums;
		4. Zāliena plānojums, kopšanas kvalitāte;
		5. Ceļu, laukumu, mazo arhitektūras formu kvalitāte, izvietojums un kompozicionālais risinājums – karoga masts, pastkastīte, atpūtas vieta, ugunskura vieta, žogi, vārti, suņu būdas u.c.
		6. Pārsteigums jeb dārza savdabīgums, īpašas pozitīvas pazīmes vai atšķirības.
	5. Komisijas sēdes ir slēgtas. Komisija ir lemttiesīga, ja tās sēdē piedalās vairāk nekā puse no Komisijas locekļiem.
	6. Vienāda punktu skaita gadījumā:
		1. izšķirošā ir konkursa komisijas priekšsēdētāja balss.
		2. vērtēšanas kritēriji sakārtoti svarīguma secībā, augstāks punktu skaits pirmajiem kritērijiem dod augstāku rezultātu.
		3. komisija ņem vērā, ja saņemti vairāki pieteikumi par vienas un tās pašas nekustamā īpašuma teritorijas izvirzīšanu konkursam.
	7. Komisijas sēdes protokolē. Protokolus paraksta sēdes vadītājs un protokolētājs.
4. **Konkursa dalībnieki un nominācijas**
	1. Konkursa dalībnieki:
		1. Cēsu novadā esoši īpašumi un to īpašnieki, kas izveidojuši skaistus dārzus un uztur labā kārtībā sava īpašuma teritorijas.

|  |  |  |  |
| --- | --- | --- | --- |
| Nr.p.k. | Konkursa dalībnieki | Piešķirtā nominācija | Godalgotās vietas |
| 1. | Privātmājas Cēsu novadā | Skaistākais Cēsu novada dārzs | 3 |
| 2. | Lauku sētas Cēsu novadā | Skaistākā Cēsu novada lauku sēta | 3 |
| 3. | Daudzdzīvokļu māju teritorijas Cēsu novadā | Sakoptākais daudzdzīvokļu māju pagalms Cēsu novadā | 3 |
| 4. | Pašvaldības teritorija Cēsu novadā – pašvaldības iestādes, skolas, skvēri, parki u.c. | Sakoptākā pašvaldības teritorija Cēsu novadā | 3 |
| 5. | Uzņēmumi, iestādes, ražošanas teritorijas Cēsu novadā | Sakoptākais uzņēmums Cēsu novadā | 3 |
| 6. | Gaisa dārzu (augu kastes, iekarināmās augu kastes u.c.) īpašnieki Cēsu novadā | Skaistākais gaisa dārzs Cēsu novadā | 3 |
| 7. | Laureāta pieteicējs, ja pieteicējs nav īpašnieks | „Vērīgais skatītājs” | 1 |

* 1. Pieteikto objektu apsekošanu veic Komisija.
	2. Konkursā tiek vērtēta galvenokārt izveidotāja izdoma, nevis finansiālais ieguldījums dārzu veidošanā un teritoriju kopšanā un uzturēšanā.
	3. Konkursā netiek vērtēti iepriekšējo 2 (divu) gadu konkursu 1. vietas ieguvēji.
1. **Uzvarētāju godināšana**
	1. Konkursa uzvarētāju apbalvošana notiek Cēsu novada pašvaldības publiskā pasākumā saskaņā ar pasākumu plānu.
	2. Konkursa rezultāti tiek publicēti Cēsu novada pašvaldības laikrakstā „Cēsu novada Vēstis”, laikrakstā Vidzemes novadiem „Druva” un Cēsu novada pašvaldības mājas lapā.
	3. Konkursa 1. vietas ieguvēji saņems īpaša dizaina apbalvojuma plāksni un 1, 2. un 3.vietas ieguvēji katrā kategorijā tiks apbalvoti ar dāvanu kartēm:
		1. 1.vieta dāvanu karte 300,00 EUR vērtībā;
		2. 2.vieta dāvanu karte 200,00 EUR vērtībā;
		3. 3.vieta dāvanu karte 100,00 EUR vērtībā.
	4. Konkursa nominācijas “Vērīgākais skatītājs” ieguvējs tiks apbalvots ar Atzinības rakstu.
2. **Konkursa ierobežojumi**
	1. Komisija nevērtē iesniegto pieteikumu, ja nekustamā īpašuma īpašnieks:
		1. Ir parādā nekustamā īpašuma nodokli vai citus maksājumus pašvaldības budžetā;
		2. Nav ievērojis īpašuma apsaimniekošanas vai atkritumu savākšanas noteikumus un/vai pēdējā gada laikā ir sodīts par pārkāpumiem īpašuma apsaimniekošanas jomā.
3. **Noslēguma jautājums**
	1. Ar šī Nolikuma spēkā stāšanos spēku zaudē:
		1. Cēsu novada domes 2019.gada 25.jūlija lēmums Nr. 240 „Par skaistāko Cēsu novada dārzu un sakoptāko teritoriju” nolikuma apstiprināšanu.

Sēdes vadītājs

Cēsu novada domes priekšsēdētājs /personiskais paraksts/ J.Rozenbergs

Noraksts pareizs.

Cēsu novada Centrālās administrācijas

Administrācijas biroja sekretāre I.Ģērmane

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU